แจ้งเตือนประชาชนอย่าหลงเชื่อ เพจปลอม หลอกแจกข้าวหอมฟรีบ้านละ 10 ถุง แต่ให้โอนเงินค่าส่งเอง
สำนักงานประกันสังคม กระทรวงแรงงาน โพสต์แจ้งเตือนประชาชน กรณีเพจที่มีชื่อว่า ข่าวประกันสังคม โพสต์ข้อความอ้างแจกฟรี ข้าวหอม บ้านละ 10 ถุง โดยให้ออกค่าจัดส่ง 50 บาท และให้ทักแชทมารับข้าวสารได้เลย จึงแจ้งเตือนประชาชนอย่าหลงเชื่อเด็ดขาดและอย่าแชร์เพจปลอม สามารถสอบถามรายละเอียดได้ที่ สายด่วนประกันสังคม 1506 กด 1 ให้บริการตลอด 24 ชั่วโมง ติดตามข่าวสารที่เชื่อถือได้ที่ไลน์ @ssothai